জলশক্তি মন্ত্রক
জলশক্তি মন্ত্রক, তামিলনাডুতে জল জীবন মিশনের অগ্রগতি পর্যালোচনা করেছে
নতুন দিল্লি, ৩১শে অক্টোবর, ২০২০
সব রাজ্য এবং কেন্দ্রশাসিত অঞ্চলে কেন্দ্রীয় সরকারের পতাকাবাহী কর্মসূচী জল জীবন মিশনের অগ্রগতির জলশক্তি মন্ত্রকের মধ্যবর্তী পর্যালোচনার অঙ্গ হিসেবে তামিলনাডুর আধিকারিকরা ভিডিও কনফারেন্সিংএর মাধ্যমে জাতীয় জল জীবন মিশনের সামনে রাজ্যে মিশনের পরিকল্পনা এবং রূপায়ণের পরিস্থিতি তুলে ধরেন। জলশক্তি মন্ত্রক রাজ্য ও কেন্দ্রশাসিত অঞ্চলগুলির সঙ্গে মিলে মিশনের রূপায়ণে কাজ করছে। যার লক্ষ্য গ্রামের মানুষের বিশেষ করে মহিলা এবং বালিকাদের দুর্দশার হ্রাস করে জীবনযাত্রা উন্নত করা। কতগুলি পরিবারে নলবাহিত জল সংযোগ দেওয়া হল এবং কেন্দ্রের দেয় অর্থ এবং তার সঙ্গে সমপরিমাণের রাজ্যের অর্থের কতটা ব্যবহার হয়েছে, তার ভিত্তিতে অর্থ বরাদ্দ করে কেন্দ্র সরকার।
তামিলনাডুর পরিকল্পনা ২০২২ – ২৩ এর মধ্যে সব গ্রামীণ পরিবারে ১০০ শতাংশ নলবাহিত জল সংযোগ দেওয়া। রাজ্যে প্রায় ১২৬. ৮৯ লক্ষ গ্রামীণ পরিবার আছে, তার মধ্যে ৯৮.৯৬ লক্ষ পরিবার নলবাহিত জল সংযোগ পায়নি। ২০২০ – ২১এ রাজ্য পরিকল্পনা করছে, ৩৩.৯৪ লক্ষ পরিবারে নলবাহিত জল সংযোগ দেওয়ার। মধ্যবর্তী পর্যালোচনায় জোর দেওয়া হয় বর্তমানে ১৫৭৬টি গ্রামে নলবাহিত জল সরবরাহ কর্মসূচীর বিশ্লেষণের প্রয়োজনীয়তার উপর। ঐ গ্রামগুলিতে একটিও সংযোগ দেওয়া হয়নি। তামিলনাডু রাজ্যের পরিকল্পনা ২০২০’র ডিসেম্বরের মধ্যে ১.১৮ লক্ষ জনসংখ্যার ২৩৬টি ফ্লুওরাইড আক্রান্ত এলাকাগুলিতে সুরক্ষিত পানীয় জল দেওয়ার। রাজ্যে ২২.৫৭ লক্ষ পরিবার আছে, যারা জাপানী এনসেফালাইটিস / অ্যাকিউট সিন্ড্রোমের আশঙ্কার সম্মুখীন এবং মাত্র ৪.০৭ লক্ষ পরিবার জল সংযোগ পেয়েছে। রাজ্যকে প্রত্যাশাযুক্ত জেলা তপশীলী জাতি, উপজাতি অধ্যুষিত গ্রাম, সংসদ আদর্শ গ্রাম যোজনা  গ্রামগুলির ওপর মনোনিবেশ করার আবেদন জানানো হয়েছে।
যেহেতু জল জীবন মিশন বিকেন্দ্রীকৃত, চাহিদা নির্ভর, সম্প্রদায় ব্যবস্থার কর্মসূচী সেহেতু স্থানীয় গ্রাম গোষ্ঠী বা গ্রাম পঞ্চায়েত অথবা ব্যবহারকারী দলকে পরিকল্পনা, রূপায়ণ, ব্যবস্থাপনা, পরিচালনা এবং গ্রামে জল সরবরাহ ব্যবস্থার দেখাশোনা করায় মুখ্য ভূমিকা পালন করতে হবে দীর্ঘস্থায়ী ব্যবস্থা নিশ্চিত করতে। রাজ্যকে অনুরোধ করা হয়, জল জীবন মিশনকে প্রকৃত মানুষের আন্দোলনে পরিণত করতে আইইসি অভিযান এবং সব গ্রামে জনসচেতনতা গড়ে তোলার জন্য। মহিলা স্বনির্ভর গোষ্ঠী এবং স্বেচ্ছাসেবী সংস্থাগুলিকে গ্রামে জল সরবরাহ পরিকাঠামো তৈরির পাশাপাশি সেগুলি দেখাশোনার কাজের জন্য গ্রামীণ সম্প্রদায়কে যুক্ত করার কাজে লাগাতে হবে।
প্রতিটি পরিবারে জল সরবরাহের সার্বিক লক্ষ্য অর্জনে রাজ্য সরকারের প্রয়াসে সবরকম সহায়তা দিতে দায়বদ্ধ কেন্দ্রীয় সরকার। ২০২০ – ২১ এ জল জীবন মিশনের অধীনে কেন্দ্র, তামিলনাডুর জন্য ৯২১.৯৯ কোটি টাকা বরাদ্দ করে। এর মধ্য রাজ্য ২৬৪.০৯ কোটি টাকা খরচ করতে পারেনি। রাজ্যকে অনুরোধ করা হয়, কেন্দ্রীয় অনুদান থেকে বঞ্চিত হওয়া এড়াতে বরাদ্দকৃত অর্থ পাওয়ার জন্য হাতে থাকা অর্থ খরচ করতে হবে দ্রুত রূপায়ণের জন্য।
এছাড়া পঞ্চদশ অর্থ কমিশনের অনুদানের ৫০ শতাংশ খরচ করতে হবে জল এবং স্যানিটেশনে। ২০২০ – ২১ এ তামিলনাডুকে অর্থ কমিশনের অনুদান হিসেবে ৩৬০৭ কোটি টাকা বরাদ্দ করা হয়েছে। তার মধ্যে ৫০ শতাংশ অর্থাৎ ১৮০৩.৫ কোটি টাকা অনুদান জল এবং স্যানিটেশন উভয়ের জন্যে। এর পাশাপাশি প্রাপ্ত বরাদ্দের সুব্যবহার সুনিশ্চিত করতে গ্রাম স্তরে সুপরিকল্পনার জন্য বিভিন্ন কর্মসূচী যেমন, এমজিএনআরইজিএস, এসবিএম , ডিস্ট্রিক্ট মিনারেল ডেভেলপমেন্ট ফান্ড, সিএএমপিএ, সিএসআর তহবিল, স্থানীয় এলাকা উন্নয়ন তহবিল ইত্যাদি বিভিন্ন কর্মসূচীকে মিলিয়ে সেই অর্থ ঠিকভাবে ব্যবহার করতে বলা হয়েছে রাজ্যকে।
২০২০’র দোসরা অক্টোবর সূচিত বিশেষ ১০০ দিনের কর্মসূচির অঙ্গ হিসাবে সব অঙ্গনওয়াড়ী কেন্দ্র, আশ্রমশালা এবং বিদ্যালয়ে নলবাহিত জল সরবরাহ সুনিশ্চিত করতে রাজ্যকে অনুরোধ করা হয়েছে, যাতে এই সংস্থাগুলিতে মিড-ডে মিল রান্নার জন্য, শৌচাগারে ব্যবহারের জন্য, হাত ধোওয়া ও খাওয়ার জন্য পরিশ্রুত জল পাওয়া যায়। এই অভিযান এই সমস্ত জনপ্রতিষ্ঠানে সুরক্ষিত জল সরবরাহের সুবর্ণ সুযোগ এনে দিয়েছে। যাতে ছেলে-মেয়েরা সুরক্ষিত জল পায়, তাদের স্বাস্থ্যের উন্নতি হয়।
CG/AP/SFS
(Visitor Counter : 136